Zachary Taylor

Zachary Taylor (* 24. november 1784, Barboursville, Virgínia, USA – † 9. júl 1850, Washington D.C.) bol americký vojenský veliteľ a 12. prezident USA. V úrade pôsobil v období medzi 4. marcom 1849 a 9. júlom 1850. 

Taylor mal za sebou štyridsaťročnú vojenskú kariéru, zúčastnil sa britsko-americkej vojny v roku 1812, Black Hawk War v roku 1832 a druhej Seminolskej vojny v roku 1837. Preslávil sa svojim vedením jednotiek USA do víťazných bojov v niekoľkých rozhodujúcich bitkách Mexicko-americkej vojny. 

Hoci sa ako južanský otrokár, ktorý bol proti rozširovaniu otrokárstva do teritórií Spojených štátov, o politiku príliš nezaujímal, vybrala ho Whig Party ako ich kandidáta na prezidenta vo voľbách v roku 1848. V týchto voľbách porazil Lewisa Cassa, kandidáta Demokratickej strany, a stal sa tak prvým americkým prezidentom, ktorý nikdy pred nástupom do funkcie nebol v žiadnom inom vládnom úrade.

Prezident Taylor začal tlačiť na usadlíkov v Novom Mexiku a v Kalifornii, aby nezostali teritoriálnymi oblasťami a miesto toho urobili návrhy štátnych ústav, ktorými by pomohli presadiť Kompromis z 1850.

Taylor mal povesť rozhodného muža (prezývka ). Zomrel na gastroenteritídu púhych šestnásť mesiacov po svojom zvolení. Vo funkcii ho nahradil viceprezident Millard Fillmore.

Iné projekty

Externé odkazy 
 1849 Inaugural Address
 1849 State of the Union Message
 White House Biography
 Biography by Appleton's and Stanley L. Klos

Zdroj 

Prezidenti USA
Osobnosti z Virgínie